આ વખતની હરાજીમાં કેટલાક યુવાન ખેલાડીઓ પર પણ કરોડો રૂપિયાનો દાવ લાગ્યો હતો. આ લિસ્ટમાં દીપક હુડ્ડાનું નામ સૌથી આગળ હતું અને સનરાઇઝર્સ હૈદરબાદે મોટી આશાઓ સાથે તેના પર દાવ લગાવ્યો હતો. હુડ્ડાને હૈદરાબાદે રૂ. ૪.૨૦ કરોડમાં ખરીદ્યો, પરંતુ હુડ્ડાના બેટમાંથી છ મેચમાં માત્ર ૩૫ રન બન્યા છે અને તે ફક્ત એક જ વિકેટ ઝડપી શક્યો છે. જેમ જેમ આઇપીએલ આગળ વધી રહી છે તેમ તેમ ખેલાડીઓ પર પ્રદર્શન સુધારવાનું દબાણ પણ વધી રહ્યું છે, ખાસ કરીએ એ ખેલાડીઓ પર જેઓ પર તેમની ફ્રેંચાઇઝીએ કરોડો રૂપિયા ખર્ચ્યા છે અને એ ટીમ પોઇન્ટ ટેબલમાં પાછળ રહી ગઈ છે.